Sir Jinx

Anthony Wheaton, tunnettu paremmin taiteilijanimellään Sir Jinx, on yhdysvaltalainen musiikkituottaja ja rap-artisti. Hän on hip hop -muusikko Dr. Dren serkku. 

Wheaton kasvoi South Los Angelesissa samalla kadulla kuin rap-artisti Ice Cube. He perustivat teini-ikäisinä yhdessä K-Deen kanssa Stereo Crew -yhtyeen ja julkaisivat kappaleen ”She’s A Skag” vuonna 1986 Epic Recordsin kautta. Single ei ollut kaupallinen menestys ja yhtye liittyi pian Kru Cut Recordsiin käyttäen uutta nimeä C.I.A., ja he julkaisivat singlen ”My Posse” vuonna 1987. Yhtyeen hajottua Ice Cube liittyi N.W.A. -ryhmään. Tämän jälkeen Ice Cube lähti soolouralle ja Sir Jinx tuotti useita kappaleita hänen ensimmäisille albumeille. Sen ohella Sir Jinx toimi tuottajana WC and the Maad Circle -yhtyeessä.

Wheaton on tuottanut kappaleita myös muille tunnetuille artisteille, kuten Xzibitille, Kuruptille ja Public Enemylle.

Lähteet 

Yhdysvaltalaiset hip hop -artistit
Yhdysvaltalaiset musiikkituottajat